Document ID: 31995R1053

KOMISSION ASETUS (EY) N:o 1053/95,
annettu 11 päivänä toukokuuta 1995,
maatalousalalla käytettävien muuntokurssien määrittämistä ja soveltamista koskevista yksityiskohtaisista säännöistä annetun asetuksen (ETY) N:o 1068/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 6 artiklan 2 kohdan ja 12 artiklan,
sekä katsoo, että
erityisesti komission asetuksen (ETY) N:o 1068/93 (3), sellaisena kuin se on viimeksi muutettuna asetuksella (EY) N:o 157/95 (4), 9-12 artiklassa tarkoitetut maatalouden muuntokurssin määräytymisperusteet voivat toteutua ennen vuotta 1995 Itävallan Osillingeiksi, Suomen markoiksi ja Ruotsin kruunuiksi muunnettavien määrien osalta; maatalouden muuntokursseja ei kyseisten valuuttojen osalta ole määritelty asianomaisten jäsenvaltioiden liittymispäivään, 1 päivään tammikuuta 1995 mennessä; tällaisissa tapauksissa olisi säädettävä määräytymisperusteen toteutumispäivää lähinnä olevana päivänä vahvistetun muuntokurssin käytöstä,
on tarpeen täsmentää, että tämän asetuksen säännöksiä sovelletaan 1 päivänä tammikuuta 1995 tapahtuneisiin liittymisiin, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaisia,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 1068/93 12 a artikla seuraavasti:
"12 a artikla
Jos maatalouden muuntokurssin määräytymistekijä toteutuu ennen jäsenvaltion liittymispäivää, asianomaiseen valuuttaan sovelletaan sitä maatalouden muuntokurssia, joka on voimassa liittymispäivänä."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä toukokuuta 1995.

Labels: 15
19
6